भारत स्वाभिमान नरैनी क्षेत्र के प्रभारी नवीन कमल श्रीवास्तव की अगुवाई में निकले कैंडल जुलूस में सैकड़ा भर कार्यकर्ता शामिल रहे। कस्बे में गली-गली घूमते हुए सदस्यों ने जमकर नारेबाजी की। ‘वंदेमातरम, भ्रष्टाचार मिटाना है, कालाधन वापस लाना है’ जैसे नारों से वातावरण गूंजता रहा। जुलूस इलाहाबाद बैंक से शुरू होकर हड़हा रोड, स्टेशन रोड, निजामी नगर से होता हुआ पुन: इलाहाबाद बैंक के निकट समाप्त हुआ। इस मौके पर पारस जैन, राकेश यादव, संदीप तिवारी, अंशू श्रीवास्तव, नीरज गुप्ता, अरविंद मिश्रा, विष्णुकांत मिश्रा, शंकर मिश्रा, लवकुश श्रीवास्तव, धर्मेंद्र श्रीवास्तव, योगेंद्र गुप्ता आदि शामिल रहे। जुलूस के समापन मौके पर आरोग्य केंद्र प्रभारी राकेश श्रीवास्तव ने कार्यकर्ताओं को संबोधित करते हुए कहा कि यह आंदोलन सरकार की व्यवस्था परिवर्तन के लिए एक संदेश है। इस आंदोलन के बाद सभी को मिशन 2014 के लिए अभी से तैयार हो जाना चाहिए। गांव-गांव जाकर लोगों को आंदोलन से जोड़ना है।